*LOYIHA*

Qishloq xo‘jaligiga mo‘ljallangan yer uchastkalari bo‘yicha o‘tkazilgan ochiqelektron tanlov natijalarini tasdiqlash to‘g‘risida

O‘zbekiston Respublikasining Yer kodeksi 5, 24, 244 va 53-moddalari,  
“Mahalliy davlat hokimiyati to‘g‘risida”gi Qonunning 6 va 10-moddalari, Vazirlar  
Mahkamasining 2021-yil 24-noyabrdagi 709-son “Qishloq xo‘jaligiga  
mo‘ljallangan yer uchastkalarini ijaraga berish tartibiga doir normativ-huquqiy  
hujjatlarni tasdiqlash to‘g‘risida”gi qaroriga muvofiq ochiq elektron tanlov operatori  
tomonidan o‘tkazilgan barcha turdagi qishloq xo‘jaligi tovar ishlab chiqaruvchilari  
ishtirokidagi ochiq elektron tanlov yakunlarini ko‘rib chiqib,  
QAROR QILAMAN:

1. Ochiq elektron tanlov operatori tomonidan taqdim etilgan  
\_\_\_\_\_\_\_\_(sana)dagi \_\_\_\_\_-sonli ochiq elektron tanlov natijalari to‘g‘risidagi elektron bayonnoma tasdiqlansin.

2. Mazkur bayonnomaga muvofiq ochiq elektron tanlov g‘olibi bo‘lgan  
jismoniy va yuridik shaxslarga ilovaga muvofiq qishloq xo‘jaligiga mo‘ljallangan  
yer uchastkalari (keyingi o‘rinlarda yer uchastkasi) ijara huquqi asosida  
ajratilganligi inobatga olinsin.

3. \_\_\_\_\_\_ tuman (shahar) hokimi (\_\_\_\_\_\_\_) mazkur qaror ilovasida  
ko‘rsatilgan ochiq elektron tanlov g‘oliblari bilan yer uchastkasi ijara shartnomasini  
bir ish kuni muddatda “E-IJARA” axborot tizimi orqali tasdiqlasin.

4. Davlat kadastrlari palatasining viloyat boshqarmasi yer uchastkasi ijara  
shartnomasi asosida ikki ish kuni ichida ochiq elektron tanlov g‘oliblarining yer  
uchastkasiga bo‘lgan ijara huquqini elektron axborot tizimi orqali davlat ro‘yxatidan  
o‘tkazsin hamda tegishli reyestrdan ko‘chirmani elektron axborot almashinuvi orqali  
«O‘zdavyerloyiha» davlat ilmiy-loyihalash instituti viloyat bo‘linmasiga yuborsin.

5. Kadastr agentligining viloyat boshqarmasi:

yer uchastkasidan maqsadli foydalanish bo‘yicha davlat nazoratini amalga  
oshirsin;

yer uchastkasi chegaralarini (chegara nuqtalarini) o‘zboshimchalik bilan  
o‘zgartirishga yo‘l qo‘ymaslik choralarini ko‘rsin;

yer uchastkasi o‘zboshimchalik bilan egallab olinishiga yo‘l qo‘ymaslikka  
qaratilgan samarali yer nazoratini amalga oshirsin va aniqlangan qonunbuzilish  
holatlari bo‘yicha Yer to‘g‘risidagi qonun buzilishi holatlarini barvaqt aniqlash va  
ularning oldini olishga qaratilgan faoliyatni muvofiqlashtirish bo‘yicha hududiy  
kengashlarga xabar bersin;

yer uchastkasidan maqsadsiz foydalanish holatlari aniqlanganda O‘zbekiston  
Respublikasi Yer kodeksining 36-moddasiga muvofiq ushbu yer uchastkalariga  
bo‘lgan huquqni bekor qilish, o‘zboshimchalik bilan egallangan yer maydonida  
noqonuniy qurilgan imoratlarni bartaraf etish yuzasidan belgilangan tartibda sudga  
murojaat qilsin.

6. “O‘zdavyerloyiha” davlat ilmiy-loyihalash instituti viloyat bo‘linmasi:

ochiq elektron tanlov g‘oliblarining yer uchastkasiga bo‘lgan ijara huquqi  
davlat ro‘yxatidan o‘tkazilganligi to‘g‘risida reyestrdan ko‘chirmani olgan kunning  
o‘zida ijara shartnomasi, mazkur qaror hamda reyestrdan ko‘chirmani tanlov  
g‘oliblariga “E-IJARA” AT orqali yuborish;

uch ish kuni ichida ochiq elektron tanlov g‘oliblariga yer uchastkasining  
chegarasini joyida ko‘rsatib berish vazifasi yuklatilsin.

7. Viloyat Qishloq xo‘jaligi boshqarmasi:

yer uchastkasidan foydalanishni tashkil etish va uni muhofaza qilish sohasida  
samarali davlat nazoratini amalga oshirsin;

yer uchastkasidan maqsadli va samarali foydalanishni, shuningdek ushbu yer  
uchastkasida qishloq xo‘jaligi ekinlarini ekish va parvarishlashni monitoring qilsin;

qishloq xo‘jaligi ekinlarining navlar bo‘yicha joylashtirilishini, konturlar  
bo‘yicha ekin turlari to‘liq ekilishini, belgilangan agrotexnik tadbirlar o‘tkazilishini,  
mineral o‘g‘itlar, yoqilg‘i-moylash materiallari va boshqa moddiy-texnika  
resurslarini tanlov g‘oliblariga belgilangan tartibda yetkazib berilishining  
monitoringini yuritsin va ularning natijalari bo‘yicha taklif va tavsiyalar ishlab  
chiqsin;

samarasiz foydalanilayotgan qishloq xo‘jaligi yerlarini aniqlash, ularni  
o‘rnatilgan tartibda olib qo‘yish va belgilangan maqsadda foydalanish yuzasidan  
takliflar ishlab chiqsin;

tanlov g‘oliblarining tuproq unumdorligini saqlash va oshirishni ta’minlash  
sohasidagi faoliyatini muvofiqlashtirib borsin.

8. Ochiq elektron tanlov g‘oliblari yer uchastkasi ijara shartnomasida  
belgilangan majburiyatlarni bajarishga qat’iy rioya etishlari shartligi, zimmalariga  
olgan majburiyatlarini bajarmagan taqdirda, ularga nisbatan tegishli ta’sir choralari  
qo‘llanilishi yuzasidan ogohlantirilsin.

9. Mazkur qarorning joylarda ijrosini ta’minlash bo‘yicha nazorat viloyat  
hokimining qishloq va suv xo‘jaligi masalalari bo‘yicha o‘rinbosari \_\_\_\_\_\_\_\_\_\_\_\_  
zimmasiga yuklatilsin.

Viloyat hokimi F.I.Sh

Qoraqalpog‘iston Respublikasi

Vazirlar Kengashi, viloyatlar

va Toshkent shahar hokimliklarining  
20\_\_ yil \_\_\_\_\_\_\_\_\_\_\_\_\_ dagi

\_\_\_\_\_\_\_-son qaroriga   
ilova

**Ochiq elektron tanlov g‘olibi bo‘lgan jismoniy va yuridik shaxslarga ijara huquqi asosida ajratilgan qishloq xo‘jaligiga mo‘ljallangan yer uchastkalari to‘g‘risida**

**MA’LUMOT**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **№** | **Ochiq elektron tanlov g‘olibi to‘g‘risida ma’lumot** | **Yer uchastkasi joylashgan** | | | **Ajratilgan yer uchastkasi** | | | **Yer uchastkasi ijara huquqi muddati** |
| **Tuman (shahar)** | **MFY** | **hudud (massivi)** | **Kontur raqami** | **Ball boniteti** | **Maydoni (ga)** |  |
| 1. |  |  |  |  |  |  |  |  |
| 2. |  |  |  |  |  |  |  |  |
| 3. |  |  |  |  |  |  |  |  |
| 4. |  |  |  |  |  |  |  |  |
| 5. |  |  |  |  |  |  |  |  |
| .... |  |  |  |  |  |  |  |  |